କବିତାରେ ନବବର୍ଷକୁ ସ୍ବାଗତ\nବାଲେଶ୍ୱର ଅଫିସ,୩୧।୧୨- ଫକୀରମୋହନ ସାହିତ୍ୟ ପରିଷଦର ୩୬୫ ଦିନ ସାହିତ୍ୟ ସଭାର ୩୫୦ତମ ଆସର ପରିଷଦର ସଭାପତି ଡ. ଲକ୍ଷ୍ମୀକାନ୍ତ ତ୍ରିପାଠୀ ପୌରୋହିତ୍ୟରେ ଅନୁଷ୍ଠିତ ହୋଇଯାଇଛି। ଶାନ୍ତିକାନନ ପରିସରରେ ହୋଇଥିବା ସାରସ୍ବତ ସଭାରେ ବାଲେଶ୍ୱରର ଜିଲାପାଳ ପ୍ରମୋଦ କୁମାର ଦାସ ଯୋଗଦେଇଥିଲେ।\nକବିତାରେ ନବବର୍ଷକୁ ସ୍ବାଗତ\t December 31st, 17:47 PM December 31st, 17:47 PM\nବାଲେଶ୍ୱର ଅଫିସ,୩୧।୧୨- ଫକୀରମୋହନ ସାହିତ୍ୟ ପରିଷଦର ୩୬୫ ଦିନ ସାହିତ୍ୟ ସଭାର ୩୫୦ତମ ଆସର ପରିଷଦର ସଭାପତି ଡ. ଲକ୍ଷ୍ମୀକାନ୍ତ ତ୍ରିପାଠୀ ପୌରୋହିତ୍ୟରେ ଅନୁଷ୍ଠିତ ହୋଇଯାଇଛି। ଶାନ୍ତିକାନନ ପରିସରରେ ହୋଇଥିବା ସାରସ୍ବତ ସଭାରେ ବାଲେଶ୍ୱରର ଜିଲାପାଳ ପ୍ରମୋଦ କୁମାର ଦାସ ଯୋଗଦେଇଥିଲେ। ଚଣ୍ଡୀଗଡ଼ ବିଶ୍ୱବିଦ୍ୟାଳୟର ରାଜନୀତି ବିଜ୍ଞାନର ସହଯୋଗୀ ପ୍ରଫେସର ଡ. ଗୋବିନ୍ଦ ଚନ୍ଦ୍ର ସେଠୀ ଯୋଗଦେଇ ସାରସ୍ବତ ଜଗତରେ ମାନବିକ ମୂଲ୍ୟବୋଧ ଉପରେ ଆଲୋକପାତ କରିଥିଲେ। ଏହି ଅବସରରେ ନବବର୍ଷକୁ ସ୍ବାଗତ ଜଣାଇ କବିତା ପାଠୋତ୍ସବ ଅନୁଷ୍ଠିତ ହୋଇଥିଲା। ଏଥିରେ ୩୫ରୁ ଊର୍ଦ୍ଧ୍ୱ କବି ଯୋଗ ଦେଇ ନବବର୍ଷ ଉପଲକ୍ଷେ ସ୍ବରଚିତ କବିତା ପାଠ କରିଥିଲେ। ସାରସ୍ବତ ଆସରରେ ଅଧ୍ୟାପିକା ଜ୍ୟୋତ୍ସ୍ନା ରାୟଙ୍କୁ ସାରସ୍ବତ କୃତି ଓ ଅନୁଷ୍ଠାନ କାର୍ଯ୍ୟକ୍ରମରେ ଯୋଗାଦାନ ନେଇ ପରିଷଦ ତରଫରୁ ତ୍ରିଶତକୋତ୍ତର ସ୍ବର୍ଣ୍ଣ ଦିବସ ସମ୍ମାନ ପ୍ରଦାନ କରାଯାଇଥିଲା। ଜିଲାପାଳ ଦାସ କବି ଅର୍ଚ୍ଚନା ନନ୍ଦୀଙ୍କ ରଚିତ 'ନିଃଶବ୍ଦ ଅଙ୍ଗୀକାର' ଗ୍ରନ୍ଥକୁ ଲୋକାର୍ପଣ କରିଥିଲେ। ପୁସ୍ତକର ସମୀକ୍ଷା କରିଥିଲେ ଡ. ରାଧାରଞ୍ଜନ ପଟ୍ଟନାୟକ । ଗ୍ରନ୍ଥରେ ସଙ୍କଳିତ କେତେକ କବିତାକୁ ଦୀପକ ବୋଷ୍, ପ୍ରତିମା ପଣ୍ଡା, ଗୋପାମୁଦ୍ରା ମହାପାତ୍ର, କଲ୍ୟାଣୀ ନନ୍ଦ, ପ୍ରଭାକର ସାହୁ ଓ ଜ୍ୟୋତ୍ସ୍ନା ରାୟ ଆବୃତ୍ତି କରିଥିଲେ। ଏହି ଅବସରରେ ପରିଷଦର ଉପସଭାପତି ପ୍ରଦୀପ ଚାଟ୍ଟାର୍ଜୀ ପ୍ରାରମ୍ଭିକ ବକ୍ତବ୍ୟ ଦେଇଥିବା ବେଳେ ତପନ ରାୟ ଶେଷରେ ଧନ୍ୟବାଦ ଅର୍ପଣ କରିଥିଲେ।
